**Alean**

*Simona Ana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aștern pe pleoape un sărut, al celui ce-a fost început,

Aștern pe rouă un surâs, al celui ce-a fost necuprins,

Aștern o geană pe un lan, al macului ce-a înflorit,

Aștern zăpadă prin cuvânt, întreg zenitul luminând!

Aștern o floare peste-un cer, al nopților ce-au răsărit,

Aștern iubire peste-un scrum, al visului ce-a renăscut,

Aștern albastrul de azur, în dimineți ce n-au apus,

Aștern culoare într-un gând, întreg zenitul luminând!

Aștern lăuntric într-un zbor, condorii ce s-au zămislit,

Aștern pe pânză un ulcior, al celui ce-a sorbit de dor,

Aștern tămăduire, leac,al celor ce s-au indurat,

Aștern în inimă un foc, întreg zenitul luminând!

Aștern o pace peste-abis, al celor ce-au avut un scop,

Aștern mireasmă într-un glas, al celor ce-au iubit duios,

Aștern poeme fremătând, al celor ce-au trudit-n-urcuș,

Aștern colindul meu de-alean, întreg zenitul luminând!